Input: संवत्सरोऽसि परिवत्सरोऽसीदावत्सरोऽसीद्वत्सरोऽसि वत्सरोऽसि। उषसस्ते कल्पन्तामहोरात्रास्ते कल्पन्तामर्द्धमासास्ते कल्पन्तां मासास्ते कल्पन्तामृतवस्ते कल्पन्ता संवत्सरस्ते कल्पताम्। प्रेत्याऽएत्यै सं चाञ्च प्र च सारय। सुपर्णचिदसि तया देवतयाऽङ्गिरस्वद् ध्रुवः सीद॥४५॥

Padapatha: संवत्सरः।असि।परिवत्सर इति परिऽवत्सरः।असि।इदावत्सर।इतीदाऽवत्सरः।असि।इद्वत्सर इतीत्ऽवत्सरः।असि।वत्सरः।असि।उषसः।ते।कल्पन्ताम्।अहोरात्राः।ते कल्पन्ताम्।अर्द्धमासाऽइत्यर्द्धऽमासाः।ते।कल्पन्ताम्।मासाः।ते।कल्पन्ताम्।ऋतवः।ते।कल्पन्ताम्।संवत्सरः।ते।कल्पताम्।प्रेत्या इति प्रऽइत्यै।एत्याऽ इत्याऽइत्यै।सम्।च।अञ्च।प्र।च।सारय।सुपर्णचिदिति सुपर्णऽचित्।असि।तया।देवतयाः।अङ्गिरस्वदित्यङ्गिरःऽवत्।ध्रुवः।सीद